બીજી તરફ નાયબ મુખ્યપ્રધાન નીતિનભાઇ પટેલે જણાવ્યું છે કે, 'ગુજરાતમાં જનતાનો વિશ્વાસ ગુમાવી બેઠેલી કોંગ્રેસ અને તેની નબળી પ્રાદેશિક નેતાગીરીને હવે આયાતીઓનો સહારો લેવો પડી રહ્યો છે, તે એટલી નબળી પડી ગઇ છે કે હાર્દિકની પોતાની વાત મનાવવા માટે આપેલી ધમકી સામે બોલવાની નૈતિક હિંમત કરી શકી નથી.' તેમણે ઉમેર્યું છે કે, 'કોંગ્રેસનું ગમે એટલું અપમાન થાય, નજીકના ભવિષ્યમાં જે રાષ્ટ્રીય પ્રમુખ થવાના છે એવા નેતા રાહુલ ગાંધીનું અપમાન કરે તો પણ કંઇ કરવા માટે ગુજરાત કોંગ્રેસની નેતાગીરી અસમર્થ થઇ ગઇ છે. એટલે જ ગઇકાલે કોંગ્રેસ પ્રમુખ ભરતસિંહે પાટીદારોને અનામતના મુદ્દે ગોળગોળ વાતો જ કરી પાટીદાર સમાજને ગુમરાહ કરવાનો પ્રયાસ કર્યો છે.'